Document ID: /roh_data/filtered/fineweb-2-filterrobots_roh.jsonl.gz/35649

Tumein adattescha la fermada da bus en il vitg sut a las pretensiuns da persunas cun impediments – sco quai che la Lescha davart l'egualitad da persunas cun impediments peretenda. Perquai duai quai dar perruns da 22 centimeters. La fermada en il vitg sut che serva era sco punct da midada per pliras lingias da bus regiunalas vegn zavrada en trais differentas fermadas relativ datiers l'ina da l'autra:
- a la Dahlienstrasse
- al sutpassadi da la via principala
- a la via da Rehanau
La separaziun da las fermadas è necessaria tras la concentraziun da pliras lingias da bus a la fermada actuala ed il basegn da spazi per las lavurs per ils perruns. Uschia po il traffic da las differentas lingias in sper l'auter vi.
Chantun subvenziunescha cun 1 milliun
Sco quai che la regenza communitgescha surpiglia il chantun 1 milliun francs dal project che vegn calculà cun custs totals da radund 2,7 milliuns francs (da quests 1,8 milliuns cun dretg da survegnir contribuziuns).